Tranzīts (grupa)
Nezināma vērtība "Bijušie dalībnieki" Tranzīts ir latviešu deju mūzikas grupa no Gulbenes. Grupa izveidota 1994. gadā, kad festivālā Sinepes un Medus 1994 Ralfs Rubenis un Aldis Zaļūksnis uzstājās ar nosaukumu "PEA". Tā ieguva balvas par labākajiem aranžējumiem un dziesmu tekstiem, kā arī aicinājumu turpmākai sadarbībai, lai ierakstītu albumu. Lai gan arī iepriekš bija koncerti publikas priekšā, tieši festivālā sasniegtie labie rezultāti bija motivācija turpmākajai darbībai. Tomēr neilgi pēc festivāla Aldis Zaļūksnis izlemj iet savu ceļu un Ralfs Rubenis tālāko darbību (kopā ar dejotājiem) turpina ar nosaukumu "Tranzīts". Grupā "Tranzīts" sākotnēji darbojas Ralfs Rubenis (solists), Edijs Aleksejevs (dejas, horeogrāfija), Gunārs Ambergs (dejas, horeogrāfija), Arturs Kuziks (dejas), Andrejs Nakoskins (dejas).